ರಿಲೇಶನ್ ಶಿಪ್ ಇಟ್ಕೊಳ್ಳೋಕೆ ಬಿಗ್ ಬಾಸ್ ಮನೆಗೆ ಬಂದಿಲ್ಲ ಎಂದು ಕಣ್ಣೀರಿಟ್ಟ ನಟಿ ಮಯೂರಿ

ಬಿಗ್ ಬಾಸ್ (Bigg Boss Season 9) ಮನೆಯೊಳಗೆ ಯಾರೆಲ್ಲ ಪ್ರವೇಶ ಮಾಡ್ತಾರೆ ಎಂದು ಪಟ್ಟಿ ಬಿಡುಗಡೆ ಆದಾಗ ಅಚ್ಚರಿ ಮೂಡಿಸಿದ ಹೆಸರು ನಟಿ ಮಯೂರಿ (Mayuri) ಅವರದ್ದು. ಮದುವೆ ನಂತರ ಸಿನಿಮಾ ರಂಗದಿಂದಲೇ ದೂರವಿದ್ದ, ಪುಟಾಣಿ ಮಗುವಿನ ಜೊತೆ ಆಟವಾಡ್ಕೊಂಡಿರೊ ಈ ನಟಿ, ಬಿಗ್ ಬಾಸ್ ಮನೆಗೆ ಬರ್ತಾರೆ ಎಂದು ಯಾರೂ ಊಹಿಸಿರಲಿಲ್ಲ. ಆದರೂ, ಬಿಗ್ ಬಾಸ್ ಮನೆಗೆ ಕಾಲಿಟ್ಟು ಅಚ್ಚರಿ ಮೂಡಿಸಿದ್ದಾರೆ ಮಯೂರಿ.

ಸಿನಿಮಾ ರಂಗದಲ್ಲೂ ಅಷ್ಟೇ, ಕ್ಲೀನ್ ಇಮೇಜ್. ಕಾಂಟ್ರವರ್ಸಿ ಮಾಡ್ಕೊಂಡಿಲ್ಲ. ರಿಲೇಷನ್ ಶಿಪ್ ಇಟ್ಕೊಂಡಿಲ್ಲ, ತಡರಾತ್ರಿ ಪಾರ್ಟಿಯಿಂದಾನೂ ದೂರ ದೂರ. ಇಂತಿಪ್ಪ ಈ ನಟಿ ಬಿಗ್ ಬಾಸ್ ಮನೆಯೊಳಗೆ ಎಂಟ್ರಿ ಕೊಟ್ಟಿದ್ದೇ ವಿಚಿತ್ರ, ವಿಶೇಷ. ಹೀಗಾಗಿಯೇ ಬಿಗ್ ಬಾಸ್ ಮನೆಯಲ್ಲಿ ಮೊದಲ ವಾರವೇ ಕಣ್ಣೀರಿಟ್ಟಿದ್ದಾರೆ. ನಾನು ರಿಲೇಶನ್ ಶಿಪ್ ಇಟ್ಕೊಳ್ಳೋಕೆ ಈ ಮನೆಗೆ ಬಂದಿಲ್ಲ ಎಂದು ಖಡಕ್ ಸಂದೇಶವನ್ನು ರವಾನಿಸಿದ್ದಾರೆ. ಇದನ್ನೂ ಓದಿ:ಜನಾರ್ಧನ ರೆಡ್ಡಿ ಪುತ್ರ ಕಿರೀಟಿ ಸಿನಿಮಾದ ಟೈಟಲ್ ಲಾಂಚ್ ಗೆ ಮುಹೂರ್ತ ಫಿಕ್ಸ್

ಬಿಗ್ ಬಾಸ್ ಮನೇಲಿ ಪರಸ್ಪರ ಇಷ್ಟ ಪಡೋದು, ರಿಲೇಶನ್ ಶಿಪ್ (Relationship) ಮೆಂಟೇನ್ ಮಾಡೋದು, ಬಿಗ್ ಬಾಸ್ ಮನೆಯಿಂದ ಆಚೆ ಬಂದ್ಮೇಲೂ ಅದನ್ನ ಕಂಟಿನ್ಯೂ ಮಾಡೋದು ಕಾಮನ್. ಕೆಲ ಜೋಡಿಗಳು ಮದುವೆ ಕೂಡ ಆಗಿವೆ. ಆದರೆ, ಮಯೂರಿ ಮದುವೆ ಆಗಿದ್ದಾರೆ, ಒಂದ್ ಮಗು ಕೂಡ ಇದೆ. ಬಿಗ್ ಬಾಸ್ ಮನೆಗೆ ಇದೆಲ್ಲವನ್ನೂ ಅವರು ಬಿಟ್ಟು ಬಂದಿದ್ದು, ಕೇವಲ ಆಟ ಆಡುವುದಕ್ಕಾಗಿ ಮಾತ್ರವಂತೆ. ಅದರ ಹೊರತಾಗಿ ಬೇರೆ ಯೋಚಿಸಲ್ಲ ಅಂತಾರೆ ಮಯೂರಿ.

ಊಟದ ವಿಚಾರವಾಗಿ ನಡೆದ ಗಲಾಟೆಯಲ್ಲಿ ಮಯೂರಿ ಅತ್ತಿದ್ದಾರೆ. (Tears) ಮಗುವನ್ನು ನೆನಪಿಸಿಕೊಂಡಿದ್ದಾರೆ. ನೇಹಾ ಗೌಡ ಆಡಿದ ಮಾತಿಗೆ ನೊಂದುಕೊಂಡಿದ್ದಾರೆ. ಇದೆಲ್ಲದರ ಪರಿಣಾಮಾನೇ ‘ನಾನು ಈ ಮನೆಗೆ ಬಂದಿದ್ದು ಆಟ ಆಡೋಕೆ, ರಿಲೇಶನ್ ಶಿಪ್ ಇಟ್ಜೊಳ್ಳೋಕೆ ಅಲ್ಲ’ ಎನ್ನುವ ಮಾತುಗಳನ್ನು ಅವರಿಂದ ಆಡಿಸಿದೆ. ಈ ವಿಚಾರವಾಗಿ ನೇಹಾ ಗೌಡ (Neha Gowda) ಕ್ಷಮೆ ಕೂಡ ಕೇಳಿದ್ದಾರೆ.  ಮಯೂರಿ ಮಾತ್ರ ತಮಗಾದ ನೋವಿನಿಂದ ಇನ್ನೂ ಆಚೆ ಬಂದಿಲ್ಲ. ಆದಷ್ಟು ಬೇಗ ಎಲ್ಲವನ್ನೂ ಮರೆತು, ಮತ್ತೆ ಮಯೂರಿ ಆಟವಾಡಲಿ ಎನ್ನೊದೇ ಅಭಿಮಾನಿಗಳ ಆಸೆ.